# Левски! Ех, велик човек!

Бистра Чиликова, 11 г., Бургас

Левски! Ех, велик човек!   
Такива няма в нашия си век!   
Смел, спокоен, скромен,   
за хората бил е дар огромен –   
до днес това име   
е на “Спасение” синонима!   
Бил е той апостол чуден,   
дори с такъв живот труден.   
С очи сиви, тънък, строен,   
неуловим и винаги спокоен,   
надвил е той съдбата   
и зове се още Апостол на свободата.   
И нека си спомним отново за миг   
за този българин велик!

**Апостоле, живееш в сърцата ни**

Иво Комитов, 9 г., Петърч

Той за нас умрял,   
за нас живота си дал,   
за свободата на всеки   
загинал Васил Левски.   
  
Неговото име още повтаряме,   
пред паметта му се кланяме,   
той за България умрял   
за нас живота си дал.   
  
Цветя нося пред теб,   
ти за нас си светец.   
Апостоле ,живееш в сърцата ни,   
жертвал си се за страната ни.   
  
Левски -   
как хубаво звучи,   
това име край нас звънти,   
за теб написах стихотворение,   
дано харесаш моето творение.

**Нашият герой**

Бонка Георгиева, 11 г., Добрич

Има в страната ни един,   
ненадминат български син,   
който за свободата ни се е борил   
в градове и в села е ходил.   
Навсякъде е правил комитети   
против робството така голямо   
е въстанал той срещу врага.   
Неговото име знае всяко мъничко дете   
Левски се нарича нашият герой   
и безстрашен като него друг втори няма.   
Неговият лъвски скок е геройство,   
а животът му е подвиг голям.   
Затова сега нека с хиляди цветя   
и с развени знамена на паметника на героя   
да отидем и с много обич да се поклоним.   
Левски, ти си нашия национален герой.   
Левски, ти си нашата българска гордост   
Ти си нашия ненадминат от никой герой.

**Апостола на свободата**

Вероника Венелинова, 13 г., Борово

Това е Левски   
това е той,   
това е българският герой!   
Бори се до последно за страната   
спаси ни той – Апостола на свободата!   
Той носи сърце на лъв   
във вените му тече силна кръв!   
Направи много за нас той   
би се като истински герой!   
Почитаме го за всичкото това,   
което направи за свобода!

# На Левски

Лилия Кръстева, 11 г., София

Като планински ек в сърцето   
на всеки истински човек   
живее името му свето,   
дошло от мрачен робски век.

Мечти за правда и свобода   
го водеха по път нелек.   
За щастието на народа   
се бореше и в студ, и в пек.

До сетния си земен миг   
ще те носим в сърцата.   
Поклон пред светлия ти лик,   
Апостоле на свободата!